หุ้นสหรัฐปิดในแดนลบ
ตลาดหุ้นสหรัฐฯปิดลบ จากความกังวลทางเศรษฐกิจ ขณะที่ราคาน้ำมันโลกดิ่งลงแรงสองวันติด
19 ก.ย. 2555

ตลาดหุ้นสหรัฐฯปิดลบ จากความกังวลทางเศรษฐกิจ ขณะที่ราคาน้ำมันโลกดิ่งลงแรงสองวันติด ตลาดหุ้นสหรัฐฯวานนี้(18ก.ย.) ปิดในแดนลบ หลังความคึกคักจากถ้อยแถลงมาตรการกระตุ้นเศรษฐกิจรอบใหม่ของธนาคารกลางสหรัฐฯ(เฟด) เลือนหายไป สวนทางกับความกังวลต่อผลประกอบการของบริษัทต่างๆที่คืบคลานเข้ามา หลังเฟดเอ็กซ์ ปรับลดประมาณการณ์ผลประกอบการลง       ดัชนีหุ้นดาวโจนส์ ลดลง 11.69 จุด (0.09 เปอร์เซ็นต์) ปิดที่ 13,564.79 จุด แนสแดค ลดลง 0.87 จุด (0.03 เปอร์เซ็นต์) ปิดที่ 3,177.80 จุด เอสแอนด์พี ลดลง 1.85 จุด (0.13 เปอร์เซ็นต์) ปิดที่ 1,459.34 จุด ขณะที่ราคาน้ำมันโลกดิ่งลงแรงสองวันติด สัญญาล่วงหน้าน้ำมันดิบชนิดไลต์สวีตครูดของสหรัฐฯ งวดส่งมอบเดือนตุลาคม ลดลง 1.33 ดอลลาร์ ปิดที่ 95.26 ดอลลาร์ต่อบาร์เรล ส่วนเบรนท์ทะเลเหนือลอนดอน งวดส่งมอบเดือนเดียวกัน ลดลง 1.76 ดอลลาร์ ปิดที่ 112.03 ดอลลาร์ต่อบาร์เรล